**ADATVÉDELMI TÁJÉKOZTATÓ ÉS FOLYAMATLEÍRÁS AZ EBÖSSZEÍRÁS SORÁN MEGVALÓSULÓ ADATKEZELÉSRŐL**

Fábiánsebestyéni Közös Önkormányzati Hivatal az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR) előírásai szerint ezúton nyújt tájékoztatást, jelen tájékoztatóval és folyamatleírással az adatkezeléssel kapcsolatos minden tényről. A folyamatban való részvétellel az érintett jelen folyamatleírás szerint válik az adatkezelés érintettjévé.

**A HIVATAL PONTOS MEGNEVEZÉSE, ELÉRHETŐSÉGEI:**

Fábiánsebestyéni Közös Önkormányzati Hivatal (továbbiakban: Hivatal)

6625 Fábiánsebestyén, Szabadság tér 2. www.Fabiansensebestyen.hu, +36/63-366-555, képviseli a jegyző

**A HIVATAL ADATVÉDELMI TISZTVISELŐJÉNEK NEVE ÉS ELÉRHETŐSÉGE:**

Nagyné Tóth Adrienn 63/366-555 polghivfabian@tanet.hu

**AZ ADATKEZELÉS CÉLJA:**

az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. §-ában előírt ebösszeírással kapcsolatos ügyintézés

**AZ ADATKEZELÉS JOGALAPJA:**

a GDPR 6. cikk (1) bekezdés c) pontja szerinti jogi kötelezettség teljesítése az Ávtv. 42/B. § (2) bekezdésében előírtak szerint

**AZ ADATKEZELÉSBE BEVONT ADATFELDOLGOZÓK ÉS AZ ADATFELDOLGOZÁSI MŰVELET MEGJELÖLÉSE:**

A Hivatal az adatkezelésbe adatfeldolgozót nem von be.

**AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:**

az Ávtv. 42/B. § (3) bekezdése alapján az ebnyilvántartás működtetőjének (Nemzeti Élelmiszerlánc-biztonsági Hivatal)

**A SZEMÉLYES ADATOK TÁROLÁSÁNAK IDŐTARTAMA:**

A beérkező adatlapokat a Hivatal a közfeladatot ellátó szervek iratkezelésének általános követelményeiről szóló 335/2005.(XII.29.) Korm. rendelet előírásai szerint iktatja és tartja nyilván.

**AZ ADATKEZELÉS FOLYAMATÁNAK LEÍRÁSA:**

Fábiánsebestyén Községi Önkormányzat az Ávtv. 42/B. § (1) bekezdése alapján háromévente legalább egy alkalommal ebösszeírást végez. A Fábiánsebestyén közigazgatási területén tartott ebek tulajdonosa és tartója az ebösszeírás során köteles az Ávtv. 42/A. § (4) bekezdése szerinti adatokat az Önkormányzat rendelkezésére bocsátani.

A Hivatal minden benyújtott adatlapot a közfeladatot ellátó szervek iratkezelésének általános követelményeiről szóló 335/2005.(XII.29.) Korm. rendelet előírásai szerint iktat, az adatokat összesíti és összeveti az ebnyilvántartásban rögzített adatokkal, eltérés esetén adatot szolgáltat az ebnyilvántartás működtetőjének.

**AZ ÉRINTETT JOGGYAKORLÁSRA VONATKOZÓ SZABÁLYOK:**

A Hivatal tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

- kérheti tájékoztatását személyes adatai kezeléséről,

- kérheti személyes adatainak helyesbítését,

- kérheti személyes adatai törlését, ha azok kezelése véleménye szerint jogellenes vagy az azokkal

elérendő célból a Hivatalnak már nincs rá szüksége,

- kérheti személyes adatai kezelésének korlátozását,

- élhet adathordozhatósághoz való jogával.

A Hivatal törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be a Hivatalnak az adatvédelmi tisztviselőnek címzett, jelen tájékoztatóban feltüntetett elérhetőségén. Amennyiben Ön szóbeli tájékoztatást kér, úgy személyazonossága igazolását követően a Hivatal erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok számára rendelkezésére állnak. Minden más esetben az igényt a munkatársunk rögzíti és a kérelem beérkezésétől számított 30 napon belül tájékoztatjuk Önt kérelmével kapcsolatban. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja. Erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére, vagy az intézkedésünket Ön nem fogadja el, úgy jogorvoslattal élhet Hivatalunk ellen. Adatkezelési eljárásunkkal kapcsolatban panasszal a Nemzeti Adatvédelmi és Információszabadság Hatósághoz, vagy jogsértés esetén a lakóhelye vagy tartózkodási helye szerinti törvényszékhez fordulhat. Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, ha előbb az adatkezelőhöz, esetünkben tehát Hivatalunkhoz fordult, de nem intézkedtünk a kérelmére vagy az intézkedésünket nem fogadta el. Ezért javasoljuk, hogy először az adatvédelmi tisztviselőnkkel vegye fel a kapcsolatot!

Fábiánsebestyén, 2023. március 28.

Gyurisné Székely Erika

jegyző